Možná obava z tehotenstva po užití tabletky po: porada a vysvetlenie
Dobrý deň mala by som otázku. Naposledy som mala sexuálny styk 1.1. a použila som tabletku po ulipristal dostala som menštruáciu prvy,druhý,aj tretí mesiac a dnes je 2.4 a mne meškajú je tu možnosť že som tehotná? Prosím poradiť. Robila som si test v januári bol negatívny a aj v marci a tiež negativ
Dobrý deň.
Ďakujeme za Vašu otázku.
Meškanie menštruácie môže mať množstvo príčin. Dôvodom môže byť stres, úzkosť, výkyvy hmotnosti, hormonálna nerovnováha, prebiehajúce ochorenie a podobne. V prípade, že od posledného styku uplynulo niekoľko mesiacov, menštruácia bola prítomná a tehotenský test prípadné tehotenstvo nepotvrdil, meškanie bude mať s najväčšou pravdepodobnosťou inú príčinu.  Žiaľ, v našej kompetencii nie je stanoviť presnú diagnózu ani určiť príčinu meškania menštruácie. To môže iba lekár na základe dôkladného vyšetrenia, preto odporúčam navštíviť gynekológa.
Prajem pekný zvyšok dňa.
S pozdravom
Mgr. Barbora Bičanovská